CELEX: 62011TN0072
Language: sk
Date: 2011-02-03 00:00:00
Title: Vec T-72/11: Žaloba podaná 3. februára 2011 — Sogepi Consulting y Publicidad/ÚHVT (ESPETEC)

9.4.2011   
            
            
               SK
            
            
               Úradný vestník Európskej únie
            
            
               C 113/15
            
         Žaloba podaná 3. februára 2011 — Sogepi Consulting y Publicidad/ÚHVT (ESPETEC)
   (Vec T-72/11)
   2011/C 113/31
   Jazyk konania: španielčina
   
      Účastníci konania
   
   
      Žalobkyňa: Sogepi Consulting y Publicidad, SL (Vic, Španielsko) (v zastúpení: J. P de Oliveira Vaz Miranda Sousa, T. Barceló Rebaque a N. Esteve Manasanch, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy žalobkyne
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 12. novembra 2010 vo veci R 312/2010-2,
            
         
               —
            
            
               v dôsledku toho povoliť zápis ochrannej známky Spoločenstva č. 7 114 572„ESPETEC“ a
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovaná ochranná známka Spoločenstva: slovná ochranná známka „ESPETEC“ pre tovary triedy 29.
   
      Rozhodnutie prieskumového pracovníka: zamietnutie zápisu prihlasovanej ochrannej známky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 1 písm. b) a c) nariadenia (ES) č. 207/2009 (1), keďže výrazu „ESPETEC“ nechýba rozlišovacia spôsobilosť, ak je posudzovaný nezávisle na dotknutých tovaroch, a porušenie článku 7 ods. 3 nariadenia (ES) č. 207/2009, keďže dôkazy o používaní ochrannej známky „ESPETEC“ na trhu boli skreslené a nesprávne posúdené.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).